 **Obec Dvorníky, 920 56 Dvorníky 428**

**\_\_\_\_\_\_\_\_\_\_\_\_\_\_\_\_\_\_\_\_Obecné zastupiteľstvo Dvorníky\_\_\_\_\_\_\_\_\_\_\_\_\_\_**

**Vyhlásenie voľby hlavného kontrolóra Obce Dvorníky**

**Obecné zastupiteľstvo Dvorníky** v zmysle § 18a ods. 2 a ods. 3 zákona č. 369/1990 Zb. o obecnom zriadení v znení neskorších predpisov (ďalej len zákon č. 369/1990 Zb.)

**vyhlasuje**

**voľbu hlavného kontrolóra Obce Dvorníky**,

ktorá sa uskutoční na zasadnutí obecného zastupiteľstva

**dňa 29. apríla o 17,00 hod. v KD Dvorníky.**

1. **Požiadavky na uchádzača pre účasť vo voľbe:**
2. kvalifikačné predpoklady – ukončené minimálne úplné stredné vzdelanie,
3. nezlúčiteľnosť funkcie hlavného kontrolóra s funkciou uvedenou v § 18 ods. 2 zákona č. 369/1990 Zb.,
4. spôsobilosť na právne úkony,
5. bezúhonnosť.
6. **Ďalšie predpoklady úspešného uchádzača:**
7. znalosť všeobecne záväzných predpisov v oblasti miestnej územnej samosprávy,
8. počítačové znalosti štandardného užívania Word, Excel, Internet.
9. **Náležitosti prihlášky, ktorá sa doručí poštou alebo osobne najneskôr 14. 04. 2025 do 15,30 hod. do podateľne Obce Dvorníky v zalepenej obálke s označením: „Voľba hlavného kontrolóra – Neotvárať“:**
10. osobné údaje uchádzača podľa § 10 ods. 4 písm. a) zákona č. 330/2007 Z. z. o registri trestov a o zmene a doplnení niektorých zákonov v znení neskorších predpisov,
11. úradne overená kópia dokladu o dosiahnutom najvyššom vzdelaní,
12. profesijný životopis s prehľadom doterajších zamestnaní, funkčného zaradenia a odbornej praxe s dôrazom na prax vo verejnej správe, podnikateľská a iná činnosť,
13. čestné prehlásenie uchádzača, že nevykonáva funkciu uvedenú v § 18 ods. 2 zákona č. 369/1990 Zb., resp. že sa jej vzdá do nástupu do funkcie hlavného kontrolóra obce Dvorníky,
14. čestné prehlásenie kandidáta o tom, že má spôsobilosť na právne úkony v plnom rozsahu,
15. písomný súhlas uchádzača so spracovaním osobných údajov v zmysle zákona č. 18/2018 Z. z. o ochrane osobných údajov pre účel voľby hlavného kontrolóra,
16. kontaktné údaje (číslo telefónu, e-mailová adresa).
17. **Podmienky výkonu funkcie hlavného kontrolóra:**
18. pracovný pomer bude uzavretý v rozsahu 0,12 úväzku základného pracovného času (4,6 hodín týždenne),
19. funkčné obdobie hlavného kontrolóra je na dobu šesť rokov od 01. 05. 2025 do 30. 04. 2031.

**Priebeh voľby hlavného kontrolóra:**

1. voľba hlavného kontrolóra sa vykoná spôsobom uvedeným v § 18a ods. 3 zákona č. 369/1990 zb. tajným hlasovaním,
2. na voľbu budú prizvaní len tí uchádzači, ktorí splnili podmienky voľby hlavného kontrolóra,
3. každý pozvaný uchádzač bude mať možnosť sa osobne prezentovať na zasadnutí obecného zastupiteľstva pred samotnou voľbou v trvaní maximálne 5 minút.

V Dvorníkoch, dňa 06. 03. 2025

Maroš Nemeček

 starosta obce